lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv lv en lv en en lv en lv lv lv lv en en en lv lv lv lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Labdarības koncertā sniedza atbalstu Jenču ģimenei – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Labdarības koncertā sniedza atbalstu Jenču ģimenei
Alojas novada dome02.01.201804.01.2018 Aktualitātes, Kultūra
Otrajos Ziemassvētkos Vilzēnu tautas namā norisinājās labdarības koncerts, lai vāktu ziedojumus pirms Ziemassvētkiem ugunsnelaimē cietušajai Jenču ģimenei. Koncertā piedalījās Latvijas Nacionālās Operas tenori  Miervaldis Jenčs un Kalvis Jenčs, starptautisko konkursu dalībnieks – jaunais pianists no Staiceles – Ruslans Andrejevs, Alojas Mūzikas un mākslas skolas koklētāju ansamblis un skolotāja Ieva Veide, Alojas Mūzikas un mākslas skolas pūšamo instrumentu un ģitāras klases audzēkņi un skolotāji (pedagogi Laila Ulmane, Jānis Ansons), Vilzēnu tautas nama sieviešu vokālais ansamblis “Heihēra” un ritma grupa “Radiridirī”, dejoja Alojas Ausekļa vidusskolas 3.b klases audzēkņi. Tāpat sanākušos priecēja kapela, kurā muzicē Imanta Jenča meita Marija, uzstājās Matīšu kultūras nama meiteņu trio, vokāliste Kristīne Daiga un folkloras kopa “Pūrs”. Pasaku par Eņģeli lasīja Imanta Jenča skolotāja Anita Grīnšteine. Kopā ar Jenču ģimeni bija arī  kādreizējā vilzēnieša Ulda Maksiņa meita – latviešu kora diriģente  Kanādā Vizma Maksiņa. Koncerta noslēgumā Vizma aicināja sadoties rokās un visiem kopā nodziedāt “Pie Dieviņa gari galdi”.
Par kuplo Jenču dzimtu uzzinām no vēsturnieka Jāņa Plūksnas sastādītā dzimtas koka, kurā pirmie dzimtas pārstāvji datēti ar 1744.gadu. Imantu Jenču senioru labi atceras vecākās paaudzes pārstāvji, jo viņš bija ne vien iecirkņa priekšnieks kolhoza laikā, bet arī apveltīts ar skaistu balsi. Imants Seniors kopā ar Daiņa Melbārža grupas mūziķiem dziedāja koncertos un ballēs. Mājas “Jaunjenči” uzcēla Imanta seniora tēvs Augusts Jenčs. Tagad “Jaunjenčos” saimnieko Imants Jenčs juniors, kura ģimenē aug piecas meitas un dēls. Alojas Ausekļa vidusskolā un Alojas Mūzikas un mākslas skolā mācās jaunākās meitas Marija, Karīna un Undīne. Ugunsnelaime bez pajumtes atstāja visu lielo ģimeni, kas dzīvoja kopā ar vecmāmiņu Annu Jenču (Imanta māti), vectētiņu Hugo Meijeru (Kristīnes tēvs) un vecākās meitas Madaras ģimenīti.
Jenču ģimenei šobrīd svarīgi saņemt palīdzību, lai varētu atjaunot mācību piederumus Marijai, Karīnai un Undīnei. Tāpat līdzekļi būs nepieciešami mājas atjaunošanai. Būs nepieciešama dokumentu atjaunošana, mājas projekta izstrāde un vēlāk arī būvniecībai nepieciešamo materiālu iegāde. Līdzšinējās dzīves sakārtošana prasīs laiku, spēku, neatlaidību, uzņēmību un finanses, bet pats galvenais ir ticība, ka izdosies atjaunot kuplās Jenču dzimtas mājas. Šo ticību noturēt palīdz radu, draugu, kaimiņu, pagasta un novada iedzīvotāju, uzņēmēju, iestāžu vadītāju un darbinieku sapratne, uzmundrinošs vārds, atbalsts un palīdzība. No laiku laikiem zināms, ka cilvēkus visstiprāk apvieno kopīgs mērķis. Šobrīd visa kuplā ģimene ir apmetusies Imanta jaunākā brāļa Edgara mājās.
Labdarības koncerta organizatore Ligita Jenča pēc pasākuma sacīja: “Ziemassvētki ir laiks, kad domājam par savu dzīvi, par vērtībām, par mūžības lietām un gaidām brīnumu. Koncerta laikā gribējām parādīt, ka mēs katrs pats esam brīnuma vērts, un eņģeļi dzīvo tepat mums līdzās. Bija prieks redzēt pilnu zāli, jo tas nozīmē, ka ir palīdzēts, ir sadzirdēts un kāds labs darbs ir paveikts. Mēs teicām ikvienam, kas ieradās, sirsnīgu paldies, jo viņi parādīja, cik esam iejūtīgi, cik balti, spēcīgi un cik daudz varam paveikt kopā. Lielas ticības piepildītas gaisotnes laikā tikāmies Vilzēnu tautas namā, kur  pirms daudziem gadiem uz skatuves savulaik dejojuši, muzicējuši un dziedājuši Jenču dzimtas pārstāvji un turpina to darīt vēl arvien. Paldies par atsaucību, atbalstu un sniegto palīdzību Imanta Jenča ģimenei. Lai jums visiem labi klājas, mūžam saule virs galvas, dienišķā maize uz galda un labi cilvēki visapkārt!“
Ja vēlaties ģimenei palīdzēt, ziedojumus variet pārskaitīt Alojas Ausekļa vidusskolas atbalsta biedrības “Atbalsts Alojas Ausekļa vidusskolai” kontā ar norādi atbalsts Jenču ģimenei.
Biedrība “Atbalsts Alojas Ausekļa vidusskolai”
Juridiskā adrese: Ausekļa iela 1, Aloja, Alojas novads
Banka: AS “SEB banka”
Publikācija par Jenču ģimeni lasāma arī 2017. gada 29. decembra laikrakstā “Auseklis”.
Ligitas Jenčas informāciju apkopoja Liāna Lilenblate-Sipko
← Sanāksmē sprieda par pašvaldības ielu un autoceļu uzturēšanu
Alojietes radītā apsveikuma kartīte nes pasaulē Latvijas Bankas sveicienu →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.